En middelsstor trebukk, kontrastrikt tegnet i brunsvart, oker og hvitt. Antennene er omtrent så lange som kroppen, nokså kraftige, tilspissede ytterst. Hodet er omtrent så bredt som pronotum, lyst med mørke flekker i midten og bak antennefestene. Pronotum er nesten rektangulært, litt innsnevret bakerst, lyst med sju brunsvarte flekker. Dekkvingene er parallellsidige, kontrastrikt tegnede, påfallende er hvite skråstriper som avgrenser et rombisk felt i vingenes bakre to tredjedeler, midt inne i denne mørke romben er det et par hvite flekker som til sammen danner en halvmåne.